اسلام آباد (مانیٹرنگ ڈیسک) انٹرنیشنل بلیئرڈ اینڈ سنوکر فیڈریشن نا ٹیلی کانفرنس تدوک آ دے اڈ ہلک۔ ایشیئن کنفڈریشن بلیئرڈ اینڈ سپورٹس نا سینئر نائب صدر عالمگیر شیخ ہم ٹیلی کانفرنس اٹ بشخ ہلک۔ قطر اینخو نومبر دسمبر اٹ کیہی انٹرنیشنل ایونٹ آتا مہمانداری ءِ کیک۔ ورلڈ سنوکر مینز ویمنز و ماسٹر چمپئن شپ اینخو نومبر دسمبر اٹ دوحہ ٹی مریک۔ ورلڈ بلیئرڈ چمپئن شپ نا مہمانداری ءِ ہم قطر کیک۔ آئی بی ایس ایف ٹیم و سکس ریڈ بال چمپئن شپ دبئی آن قطر آ گدریفنگانے۔ قطر اینخو ورلڈ انڈر 18 و  ورلڈ انڈر 21 نا ہم مہمانداری ءِ کیک۔ اینخو نومبر دسمبر اٹ آئی بی ایس ایف نا جنرل کونسل نا دیوان مریک۔ دیوان آن پد آئی بی ایس ایف نا گچین کاری 2020ء ہم مریک۔ سال آ ورلڈ انڈر 18 و ورلڈ انڈر 21 نا مہمانداری نا سلاہ ءِ آسٹریلیا روس خلکنو۔ آئی بی ایس ایف نا بروک آ ٹیلی کانفرنس 15 اگست آ مریک۔
